In en om die huis: Raak so ontslae van goggas wat jou plante vreet
Slakke en naakslakke: Die slymvoete vreet snags, en veral in klam toestande, soos ná 'n reën....
Gebruik slaklokaas in korrelvorm, of 'n vloeibare spuitstof vir naakslakke. Jy kan ook 5 ml droë gis, 5 ml suiker en een koppie warm water in 'n vlak bakkie meng – sit dit saans uit.
Plantluise verskyn gewoonlik in die lente – spuit hulle met 'n sterk straal water af sodra jy hulle gewaar, óf spuit die plante met 'n mengsel van 2 liter water en 10 ml vloeibare opwasmiddel. Plantluise haat ook kappertjies – plant gerus plate van dié blomme onder vrugte- of roosbome.
Jy kan ook 'n kappertjie-spuitstof maak deur twee hande vol vars kappertjieblare vir 15 minute in 500 ml kookwater te laat trek. Gebruik tien druppels van die aftrek-sel saam met 1 liter water om die plante te spuit.
•'n Slak vreet tussen die blaarare en los 'n "sif"
• 'n Besie vreet gate van verskillende groottes op verskillende plekke in die blaar
•'n Ruspe vreet die blaar van buite af binne toe dat net 'n paar hoofare oorbly.
Labels: Tuin - Goggas
Sarel du Plessis 21 March 2017 at 06:08
Diatome / Diatomaceous Earth (Foodgrade)/ D.E./ Diatomite. 'n Wonderlike middle teen goggas en parasiete. Oordosering is nie 'n faktor nie en glad nie giftig vir mens en dier nie. Moet net inaseming van poeier vermei by toediening van poeier! Heel bekostigbaar. ±R100-00 vir 10kg - Cape Feed & Grain (Oudtshoorn). https://richsoil.com/diatomaceous-earth.jsp